ועדת הכנסת, כנסת 16, פרוטוקול מספר 87, 2004-01-04 15:00

רוני בר-און: אנחנו פותחים את ישיבת ועדת הכנסת מס' 87.

רוני בר-און: בבקשה, נציג האופוזיציה.

אברהם בורג: אדוני היושב ראש, מה שהיה מן הראוי היה שלא יהיה, והקצף שיצא, הקצף שגם אני הבעתי אותו, היה קצף על הפגיעה בתהליך של ניסיון להגיע להסכמות בגלל איזשהו חיפזון במקום אחר.

אברהם בורג: עכשיו, יש מושג במקורותינו שנקרא: "שבשתא – כיוון דעל על" – כיוון שהשתבשה, השתבשה.

אברהם בורג: הדבר הזה קרה כבר.

אברהם בורג: אני מציע לסדר הדיון לחזור לסעיף האחרון שהיה בניסוחי ההסכמות שהיו בפנינו, תקרא היועצת המשפטית את הכל, יעלה עלינו הכתוב כאילו פתחנו את הישיבה כמו בני אדם – ולא פתחנו אותה כמו בני אדם - - -

רוני בר-און: אנחנו רק נתקן, במקום שיהיה בסעיף 1: "דיוני המליאה יחלו בשעה ..." – "דיוני המליאה החלו בשעה ...".

אברהם בורג: מקובל?

רוני בר-און: מקובל, גדעון?

גדעון סער: מקובל.

אברהם בורג: מה הסעיף האחרון בו עצרנו?

רוני בר-און: הסעיף האחרון בו עצרנו היה "רק יושב ראש הכנסת עצמו יהיה מוסמך להחליט על הפסקה של הישיבה ..." - - -

אברהם בורג: רגע.

אברהם בורג: והייתה עוד הסכמה שלא נכתבה, שהצבעות אשר תהיינה יאפשרו לדתיים להשתתף, אחרי 18:00.

רוני בר-און: במילא רובי כינס את הישיבה אחרי זה.

רוני בר-און: סעיף 8: "לא תתקיימנה הצבעות במליאה עד עשר דקות לאחר תום הצום".

גדעון סער: מאחר וכל נושא ההצבעות על התיקונים הוא - - -, כדאי שיודיעו שזה יהיה באיזשהו מכניזם של דיאלוג בין קואליציה ואופוזיציה.

גדעון סער: יש מצב שבו יש ועידות ויש דברים.

גדעון סער: שיודיעו.

קריאה: על מה?

גדעון סער: על ההצבעות על הפיצולים.

רוני בר-און: הצבעות על הפיצולים יהיו מחר בבוקר או היום בלילה.

אברהם בורג: קו פרשת המים, הקו הקובע, הוא ההצבעה בוועדה הלילה.

אברהם בורג: אם ההצבעה בוועדה עברה – מה שנקרא בסעיף 5, נדמה לי, כולה, מה אכפת לי מתי ההצבעות על הפיצולים במליאה?

רוני בר-און: אכפת לנו.

רוני בר-און: להיות בהן.

אברהם בורג: זה עניינכם.

חיים אורון: אני רוצה להגיד משהו בסיסי לגבי ארבעת הימים הקרובים.

חיים אורון: ברגע שיש צוות הסכמה, כל מה שמתרחש במליאה הוא חלק מההסכמה.

רוני בר-און: אפשר לקבוע שההצבעות על הפיצולים יהיו מחר בין 10:00 ל-12:00?

גדעון סער: מבחינתי כן.

אברהם בורג: כן.

חיים אורון: כן.

רוני בר-און: סעיף 9.

רוני בר-און: "הצבעות על הפיצולים, ככל שיידרש, יתקיימו מחר, יום שני, 5 בינואר 2004, י"א בטבת התשס"ד, בין 10:00 ל-12:00.

רוני בר-און: קונצנזוס?

מאיר פרוש: אני רוצה רק להבין.

מאיר פרוש: המליאה מחדשת עכשיו דיונים?

רוני בר-און: לא.

רוני בר-און: אחרי הצום.

גדעון סער: יש לי בקשה, אדוני היושב ראש, ואני מפנה אותה באופן חברי לחבר הכנסת בורג, מאחר שאנחנו כבר אחרי שעתיים שבהם אחת, הצטרפנו לעמדת האופוזיציה בעניין נושא חדש ושתיים, הצטרפנו לעמדתה בנושא הפיצול - - -

אברהם בורג: אז עכשיו אנחנו צריכים לפצות אתכם?

מאיר פרוש: במקום 24:00 שיהיה 02:00.

גדעון סער: אכן, במידה מסוימת אני חושב שצריך לתת לוועדת הכספים גרייס מסוים, שלא נהיה במצב שכל דבר הוא מבוי סתום.

אברהם בורג: נדבר ב-22:00.

גדעון סער: כרגע זה עומד על 24:00.

אברהם בורג: אז אמרתי לך: נדבר ב-22:00.

גדעון סער: אז בוא נכניס את המכניזם הזה לתוך ההחלטה.

גדעון סער: שבהתייעצות ביני לבין אברום או כל גורם אחר - - -

יולי יואל אדלשטיין: ועדת ההסכמות מוסמכת - - -

גדעון סער: שהוועדה מסמיכה אותנו לדחות את השעה בסעיף 5.

אברהם בורג: בהסכמה.

גדעון סער: בהסכמה.

רוני בר-און: בהמשך לסעיף 5: "ועדת ההסכמות בהרכב בורג, אורון, סער ובר-און, מוסמכת לדחות את שעת היעד של 4.1.04 שעה 24:00, בהסכמה, לשעה אחרת.

רוני בר-און: אופוזיציה.

רוני בר-און: כולם מסכימים?

אברהם בורג: כן.

רוני בר-און: קואליציה כולם מסכימים?

גדעון סער: כן.

רוני בר-און: תודה רבה.

רוני בר-און: הישיבה נעולה.